เซเลอร์มูน

เซเลอร์มูน (ญี่ปุ่น: 美少女戦士セーラームーン  โรมาจิ: Bishōjo Senshi Sērā Mūn อังกฤษ: Pretty Guardian Sailor Moon) เป็นชื่อของการ์ตูนแนวโชโจะ ที่วาดโดย นาโอโกะ ทาเกอูจิ โดยลงตีพิมพ์เป็นตอน ๆ ในนิตยสารนากาโยชิของ สำนักพิมพ์โคดันชะ ประเทศญี่ปุ่น ส่วนฉบับรวมเล่มมีความยาว 18 เล่มจบ อีกทั้งยังมีการ์ตูนที่แตกออกจากเรื่องนี้อีกมากมาย รวมทั้งนำเสนอในสื่อหลายประเภท เช่น อนิเมะ, ละครเวที, วิดีโอเกมและละครโทรทัศน์ แนวโทกูซัตสึ

**ต้นกำเนิด**
เรื่องราวหลัก ๆ เป็นเหตุการณ์ที่เกิดขึ้นรอบตัวร่างจุติของผู้พิทักษ์อาณาจักรในระบบสุริยะที่ถูกทำลาย และการต่อสู้กับอำนาจชั่วร้ายของเหล่าผู้พิทักษ์ในชุดกะลาสี ซึ่งเป็นการผสมผสานกันระหว่างเนื้อเรื่องที่โรแมนติกในแบบการ์ตูนแนวโชโจะกับฉากการต่อสู้กับเหล่าร้าย ที่ส่วนใหญ่มักจะพบเห็นแต่เฉพาะในการ์ตูนแนวโชเน็งได้อย่างลงตัว ทำให้เซเลอร์มูนได้รับความนิยมอย่างสูงในหมู่เด็กผู้หญิง โดยหนังสือการ์ตูนฉบับรวมเล่มทั้ง 18 เล่ม มียอดขายรวมสูงถึง 12 ล้านเล่ม (ข้อมูลเมื่อปี พ.ศ. 2546 ) เมื่อนำมาสร้างเป็นอนิเมะทีวีซีรีส์ เซเลอร์มูนก็ยิ่งมีกลุ่มผู้ชมที่กว้างขวางมากขึ้น จนได้ออกอากาศติดต่อกันยาวนานถึง 5 ปี เพราะแฟน ๆ เรียกร้องให้สร้างภาคอนิเมะฉายทางโทรทัศน์ต่อไปเรื่อย ๆ จนกระทั่งเนื้อเรื่องได้จบลงอย่างสมบูรณ์ในภาค Stars ในช่วงปี 1997 อีกทั้งยังมีหุ่นโมเดลต่าง ๆ และอุปกรณ์ของเล่นที่ใช้ในการแปลงกายหรือต่อสู้ของเซเลอร์มูนผลิตออกมาจำหน่ายอย่างมากมาย
ในปี ค.ศ. 1993 เซเลอร์มูน ได้รับรางวัลการ์ตูนยอดเยี่ยม สาขาการ์ตูนผู้หญิง ครั้งที่ 17 ของสำนักพิมพ์โคดันชะ และในปีเดียวกันก็ได้รับการโหวตให้เป็นภาพยนตร์อนิเมะยอดนิยมอันดับ 1 ในการประกาศผลรางวัลอนิเมะกรังปรีซ์ ครั้งที่ 15 ที่จัดโดยนิตยสาร Animage ด้วย
ในปี ค.ศ. 2012 ได้มีประกาศจากงานอีเว้นท์ทอล์คครบรอบ 20 ปี เซเลอร์มูนว่าจะมีการสร้างเป็นอนิเมะฉบับใหม่ ซึ่งจะออกอากาศในฤดูร้อน ปี ค.ศ. 2013 พร้อมกันทั่วโลก โดยเพลงหลักของเรื่องใหม่จะร้องโดยวงโมโมอิโระโคลเวอร์แซด อีกด้วย 
ต่อมาเมื่อเดือนสิงหาคม ค.ศ. 2013 ได้มีการประกาศจากงานอีเว้นท์ทอล์คครบรอบ 20 ปี เซเลอร์มูน ภาค 2 ว่ามีกำหนดการเลื่อนออกอากาศจากเดิมปี 2013 มาเป็นช่วงปี 2014 แทน โดยจะมีการออกอากาศให้ชมพร้อมกันทั่วโลกผ่านเว็บสตรีมมิ่งชื่อดังของญี่ปุ่นอย่าง นิโคะนิโคะโดงะ อีกทั้งวงโมโมอิโระโคลเวอร์แซด จะมาร้องเพลงประกอบซีรีส์ให้ทั้งเพลงเปิดและเพลงปิดอีกด้วย 
โดยในเดือนเมษายน ค.ศ. 2014 นี้ ได้มีการประกาศใช้ชื่อของอนิเมะเรื่องใหม่อย่างเป็นทางการว่า เซเลอร์มูน คริสตัล (美少女戦士セーラームーンCrystal) และอนิเมะจะมีจำนวนตอนทั้งหมด 26 ตอน โดยออกอากาศทุก ๆ วันเสาร์ที่ 1 และ 3 ของทุก ๆ เดือน เริ่มตั้งแต่วันที่ 5 กรกฎาคมของปีเดียวกัน

**เรื่องย่อ**
วันหนึ่งในเมืองอาซาบุจูบัง สึคิโนะ อุซางิ นักเรียนสาวชั้น ม.2 ที่แสนจะซุ่มซ่าม เรียนไม่ดี กีฬาก็ไม่เก่ง เธอก็ได้พบกับลูน่า แมวดำประหลาดซึ่งมีรูปจันทร์เสี้ยวที่หน้าผาก ลูน่าได้มอบปากกาและเข็มกลัดวิเศษให้แก่อุซางิ ทำให้เธอสามารถแปลงร่างเป็นเซเลอร์มูนเข้าต่อสู้กับเหล่าร้ายเพื่อรักษาความสงบสุขของโลก ร่วมกับพรรคพวกอัศวินเซเลอร์คนอื่น ๆ ที่ได้ปรากฏตัวขึ้นมาในภายหลัง

**ตัวละครหลัก**

**อัศวินเซเลอร์ประจำดาวเคราะห์วงใน**
เซเลอร์มูน (Sailor Moon) / เจ้าหญิงเซเรนิตี้ (Princess Serenity) / เนโอควีนเซเรนิตี้ (Neo Queen Serenity) /สึคิโนะ อุซางิ (Tsukino Usagi)
สีประจำตัว : "สีน้ำเงิน" ( #0165FC ), "สีแดง" ( #FA2A55 )
นางเอกของเรื่อง เด็กสาวขี้แยที่มีจิตใจอ่อนโยน การเรียนไม่เอาไหน ตื่นสายเป็นประจำ เธอแปลงร่างเป็นเซเลอร์มูนเพื่อต่อสู้กับเหล่าปีศาจ (ชื่อเล่นของเธอคือกระต่าย) ในอดีตชาติ เธอเป็นเจ้าหญิงแห่งดวงจันทร์สีเงิน มีชื่อว่าเจ้าหญิงเซเรนิตี้และมีชื่อในศตวรรษที่ 30 ว่าเนโอควีนเซเรนิตี้ ดำรงตำแหน่งเป็นราชินีอยู่ในปราสาทคริสตัลพาเลซ เมื่ออุซางิแปลงร่างเป็นเซเลอร์มูน โดยการแปลงร่างจะใช้เข็มกลัดในการแปลงร่างและเธอก็มีปากกาที่สามารถแปลงร่างเป็นใครก็ได้ เหมาะสำหรับการแปลงเป็นอาชีพนั้น ๆ จะได้เข้าถึงศัตรูได้ โดยในแต่ละภาครูปร่างของเข็มกลัดจะเปลี่ยนไปด้วย โดยผู้ที่มอบให้คือแมวสีดำที่ชื่อว่าลูน่า แมวที่มีจันทร์เสี้ยวที่หน้าผากและเป็นผู้ที่ช่วยตามหาอัศวินเซเลอร์ต่าง ๆ อีกด้วย
เซเลอร์เมอร์คิวรี่ (Sailor Mercury) /มิซุโนะ อามิ(Mizuno Ami)
สีประจำตัว : "สีฟ้า" ( #02CCFE ), "สีน้ำเงิน" ( #0165FC )
เพื่อนสนิทของอุซางิ ผู้รักการเรียนและมีความเป็นอัจฉริยะและชอบการว่ายน้ำแต่เธอมีจุดอ่อนคือไม่ชอบจดหมายรัก เมื่อใดที่เธอสัมผัสจดหมายรัก ผื่นจะขึ้นทันที เธอมีคุณแม่เป็นแพทย์หญิงและมีคุณพ่อเป็นจิตรกรผู้รักอิสระที่ทิ้งอามิไปใช้ชีวิตอิสระ ท่องเที่ยว วาดภาพตามป่าเขา อามิจะใช้ปากกาที่ลูน่ามอบให้ในการแปลงร่าง เมื่ออามิแปลงร่างเป็นเซเลอร์เมอร์คิวรี่แล้วจะใช้ท่าที่เกี่ยวกับน้ำเป็นหลัก ในภาคมังงะชุดของเซเลอร์เมอร์คิวรี่จะไม่มีปกแขนเสื้อ เซเลอร์เมอร์คิวรี่ถูกโหวตให้เป็นขวัญใจของผู้ชมมากที่สุด อีกทั้งเซเลอร์เมอร์คิวรี่เป็นอัศวินที่มีโน้ตบุ๊คพกพาส่วนตัวและมีแว่นตาที่สามารถวิเคราะห์ทุกอย่างได้
เซเลอร์มาร์ส (Sailor Mars) / ฮิโนะ เร (Hino Rei)
สีประจำตัว : "สีแดง" ( #FF2400 ), "สีม่วง" ( #6F00FE )
เมื่อวัยเด็ก เธอมีคุณพ่อเป็นนักการเมืองที่ไม่มีเวลาให้เธอ เมื่อคุณแม่เสียชีวิตจึงมาใช้ชีวิตกับคุณปู่ที่ศาลเจ้า เธอเข้าเรียนในโรงเรียนคริสต์ แม้ว่าเธอจะนับถือศาสนาชินโต เธอเป็นนักเรียนโรงเรียนเอกชน (โรงเรียนสตรี T.A.) จึงมีภาพลักษณ์ของคุณหนูผู้ลึกลับ เธอเคยมีความรักที่ไม่สมหวังกับเลขาส่วนตัวของคุณพ่อ เธอเป็นคนที่เข้าใจอุซางิมากที่สุด ถึงจะทะเลาะกันบ่อยก็ตาม ความสามารถพิเศษคือการทำนายและทำสมาธิ ดอกไม้ที่ชอบคือ Casablanca เรย์จะใช้ปากกาที่ลูน่ามอบให้ในการแปลงร่าง เมื่อเรย์แปลงร่างเป็นเซเลอร์มาร์สแล้วจะใช้ท่าที่เกี่ยวกับไฟเป็นหลัก ในภาคมังงะเซเลอร์มาร์สจะมีลูกแก้วห้อยอยู่ที่กระโปรงด้วย
เซเลอร์จูปีเตอร์ (Sailor Jupiter) /คิโนะ มาโกโตะ (Kino Makoto)
สีประจำตัว : "สีเขียว" ( #028F1E ), สีประจำตัว : "สีชมพู" ( #FF66CC )
เธอเป็นสาวห้าวร่างสูงแต่ความจริงเป็นคนที่อ่อนหวานและมักหลงรักคนที่หน้าตาคล้ายรุ่นพี่ที่แอบชอบ เธออาศัยอยู่ตัวคนเดียวนับตั้งแต่คุณพ่อคุณแม่ของเธอเสียชีวิตจากอุบัติเหตุเครื่องบินตกจึงมีจุดอ่อนก็คือเกลียดเสียงเครื่องบินทุกประเภท เธอเป็นคนทำอาหารเก่ง ชอบตกแต่งและทำความสะอาดบ้าน เธอย้ายมาจากโรงเรียนอื่นมาอยู่ที่โรงเรียนเดียวกับอุซางิเพราะเธอมีเรื่องทะเลาะอยู่ตลอดเวลา มาโกโตะจะใช้ปากกาที่ลูน่ามอบให้ในการแปลงร่าง เมื่อมาโกโตะแปลงร่างเป็นเซเลอร์จูปิเตอร์จะใช้ท่าที่เกี่ยวกับสายฟ้า ในภาคมังงะเซเลอร์จูปิเตอร์จะมีสายล่อฟ้าเป็นเส้นเล็กและมีเครื่องประดับอยู่ที่รัดเกล้าด้วย
เซเลอร์วีนัส (Sailor Venus) /ไอโนะ มินาโกะ(Aino Minako)
สีประจำตัว : "สีส้ม" ( #FFBF00 ), "สีคราม" ( #1805DB )
เธอเป็นนางเอกตัวเดียวในเรื่อง รหัสลับ เซเลอร์วี ทีมนักรบเซเลอร์ (บุคลิกค่อนข้างคล้ายอุซางิ ก่อนที่จะมาร่วมเนื่องจากผู้เขียนได้แรงบันดาลใจจากเรื่องเซเลอร์วี นำมาขยายเนื้อเรื่องและเพิ่มตัวละคนจนกลายเป็นเซเลอร์มูน) การเรียนไม่เอาไหน ตื่นสายเป็นประจำและก็มาโรงเรียนสายเป็นประจำ เธอก็เป็นนักกีฬาวอลเลย์บอลของโรงเรียนมัธยมจูบังด้วย ความใฝ่ฝันของเธอคือการที่ได้เป็นดารานักแสดงและการมีความรักที่สมบูรณ์แบบ (เหล่าอัศวินจะไม่มีวันพบความรักที่แท้จริงเนื่องจากได้สาบานตน เลือกหน้าที่ปกป้องเจ้าหญิง สำคัญเหนือสิ่งอื่นใด) เซเลอร์วีนัสนับเป็นหัวหน้าองครักษ์ของเจ้าหญิงเซเรนิตี้ เธอมีแมวสีขาวชื่ออาร์เทมิสเป็นคู่หูและเป็นอัศวินเซเลอร์ที่สวยที่สุดอีกด้วย เมื่อมินาโกะแปลงร่างเป็นเซเลอร์วีนัสแล้วจะใช้ท่าที่เกี่ยวกับแสงเป็นส่วนมาก ในภาคมังงะที่กระโปรงของเซเลอร์วีนัสจะมีโซ่พันอยู่ด้วย

**อัศวินเซเลอร์ประจำดาวเคราะห์วงนอก**
เซเลอร์ยูเรนัส (Sailor Uranus) /เทนโอ ฮารุกะ(Tenou Haruka)
สีประจำตัว :  "สีคราม" ( #1805DB ), "สีเหลือง" ( #FFDF00 )
เธอเป็นนักเรียนในโรงเรียนแห่งกาลเวลาและเป็นแฟนของมิจิรุ เธอชอบการแข่งรถเป็นชีวิตจิตใจและเป็นนักแข่งรถ F-1 ที่เก่งกาจแต่เธอเกลียดผู้ชายเอามาก ๆ มีรสนิยมเป็นประเภทรักผู้หญิงด้วยกัน โดยที่ฮารุกะจะแสดงตนเองเป็นชายหนุ่มประเภทเมโทรเซ็กซ์ชวลเสมอ ๆ เมื่อแปลงร่างเป็นเซเลอร์ยูเรนัส ฮารุกะจะใช้พลังธาตุปฐพี เป็นพลังหลักในการโจมตีคือท่าพลังพสุธากัมปนาถ (World Shaking) และมีเครื่องรางทาลิสแมน Space Sword
เซเลอร์เนปจูน (Sailor Neptune) /ไคโอ มิจิรุ (Kaiou Michiru)
สีประจำตัว : "สีเขียว" ( #40E0D0 ),  "สีคราม" ( #1805DB )
เธอเป็นนักเรียนในโรงเรียนแห่งกาลเวลาและเป็นแฟนของฮารุกะ เธอเป็นนักไวโอลินฝีมือฉกาจและนักว่ายน้ำชั้นเยี่ยม มีนิสัยที่ค่อนข้างจะไฮโซ ชอบของแบรนด์เนมเป็นบางครั้ง เมื่อแปลงร่างเป็นเซเลอร์เนปจูน มิจิรุจะใช้พลังแห่งมหาสมุทรซึ่งตรงกันข้ามกับยูเรนัสโดยสิ้นเชิงคือท่าพลังคลื่นใต้ทะเลลึก (Deep Submerge) เป็นพลังหลักในการโจมตีและมีเครื่องรางทาลิสแมน Deep Aqua Mirror
เซเลอร์พลูโต (Sailor Pluto) /เมโอ เซ็ตสึนะ  (Meiou Setsuna)
สีประจำตัว : "สีดำ" ( #000000 ), "สีแดงเลือดหมู" ( #DC143C )
เธอถือกุญแจไขอวกาศและกาลเวลาเธอใช้กุญแจของเธอเป็นอาวุธประจำตัวและปกป้องประตูสู่นรกที่สุดขอบเวลาและได้รับหน้าที่มาปกป้องดูแลอุซางิน้อย (เซเลอร์มูนน้อย) ในภาคเอส มีท่าไม้ตายชื่อว่าพลังเสียงมฤตยู (Death Scream) โดยอาวุธที่ถืออยู่ตลอดเวลาคือคทาการ์เน็ต ด้านบนของคทามีเครื่องรางทาลิสแมนชื่อว่า Garnet Orb
เซเลอร์แซทเทิร์น (Sailor Saturn) /โทโมเอะ โฮตารุ (Tomoe Hotaru)
สีประจำตัว : "สีม่วง" ( #6F00FE ), "สีแดงเลือดหมู" ( #DC143C )
เธอคือ 1 ในอัศวินเซเลอร์ระบบสุริยะรอบนอกและหลายต่อหลายครั้งที่เธอต้องเสียชีวิตในการต่อสู้ (เพื่อให้สงครามยุติลง) แต่เมื่อเกิดเรื่องร้ายแรงขึ้น เธอก็จะเกิดใหม่ในฐานะของโฮตารุที่เป็นเพียงเด็กทารกคนหนึ่ง (อาจมองว่าการกลับชาติมาเกิดของเธอเป็นการเตือนถึงลางร้าย) แต่เธอก็จะฟื้นความทรงจำในฐานะเซเลอร์แซทเทิร์นได้ในระยะเวลาสั้น ๆ และมีพลังพิเศษที่สามารถปลุกพลังและเพิ่มพลังให้กับอัศวินเซเลอร์นอกระบบสุริยะจักรวาลได้และเธอได้เป็นตัวร้ายในภาคเอสเพราะคุณพ่อของเธอถูกปีศาจของกลุ่มเดธบัสเตอร์สิงเมื่อเธอยังเด็ก ร่างร้ายของเธอคือมิสเทรส 9 ในภาคสตาร์ เธอจะมีโอกาสได้ร่วมกลุ่มกับเซเลอร์มูนหลังถูกพลังของดาราจักรทำให้โตขึ้นจนมีอายุ 10 ปี (ในภาคเอสอายุ 13 ปี) อาวุธซึ่งน่าเกรงขามของเธอคือง้าวแห่งความเงียบงันเป็นอาวุธที่ร้ายกาจที่สุดในเรื่อง

**บุคคลผู้มีความเกี่ยวข้อง**
หน้ากากทักซิโด้ (Tuxedo Mask) / เจ้าชายเอ็นดิเมี่ยน (Prince Endymion) / คิงเอ็นดิเมี่ยน (King Endymion) /จิบะ มาโมรุ (Chiba Mamoru)
สีประจำตัว : "สีดำ" ( #000000 ), "สีขาว" ( #FFFFFF )
แฟนหนุ่มของอุซางิและเขายังเป็นเจ้าชายเอ็นดิเมี่ยน เจ้าชายแห่งโลกมนุษย์คู่ของเธอที่กลับชาติมาเกิดใหม่ เขาแปลงร่างเป็นหน้ากากทักซิโด้เพื่อช่วยเหล่าอัศวินเซเลอร์ต่อสู้กับเหล่าร้าย และมีชื่อในศตวรรษที่ 30 ว่าคิงเอ็นดิเมี่ยน ดำรงตำแหน่งเป็นราชาอยู่ในปราสาทคริสตัลพาเลซเช่นเดียวกับเนโอควีนเซเรนิตี้ ในภาคอาร์ส่วนของความทรงจำของเขาครึ่งหนึ่งได้แบ่งภาคออกมาเป็นอัศวินเงาพระจันทร์ซึ่งตอนหลังก็ได้รวมกับมาโมรุและได้ความทรงจำกลับมาเหมือนเดิม
เซเลอร์มูนน้อย (Sailor Chibi Moon) / ท่านหญิงน้อย (Small Lady) /อุซางิน้อย(Chibiusa)
สีประจำตัว : "สีชมพู" ( #FF66CC ), "สีแดง" ( #FA2A55 )
ลูกสาวของเนโอควีนเซเรนิตี้กับคิงเอ็นดิเมี่ยนหรือเซเลอร์มูนกับหน้ากากทักซิโด้ในอนาคต (ศตวรรษที่ 30) เธอคือผู้เก็บกุญแจและเปิดประตูแห่งกาลเวลา ในภาคเอส เธอได้รับพลังจากคุณแม่ของเธอ เธอจึงได้แปลงร่างเป็นเซเลอร์มูนน้อยและเธอได้เป็นตัวละครหลักของภาคซูเปอร์เอสอีกด้วย
เซเลอร์จิบิจิบิ (Sailor Chibichibi) /จิบิจิบิ(Chibichibi)
สีประจำตัว :  "สีแดง" ( #FA2A55 ), "สีน้ำเงิน" ( #0165FC )
ในอนิเมะจิบิจิบิคือสตาร์ซีดของกาแล็คเซียที่แยกตัวออกมา ก่อนที่ร่างของกาแล็คเซียจะถูกครอบงำ ส่วนในมังงะจิบิจิบิคือเซเลอร์มูนร่างสุดยอดที่จำแลงกายมาแต่ไม่มีใจอยากจะปกป้องและต่อสู้เพื่อใครจึงได้หนีจากการต่อสู้ที่แสนยาวนานเพื่อหลีกหนีปัญหาที่จะเกิดขึ้นในอนาคตแต่สุดท้ายได้กำลังใจจากตนเองในอดีตจึงได้ลุกขึ้นปกป้องระบบดาราจักรและพร้อมที่จะสู้อีกครั้ง มีพลังคือพลังเคลื่อนย้ายสถานที่ (ต่างจากการรวมพลังของอัศวินเซเลอร์คนอื่น ๆตรงที่ไม่ต้องรวมพลังกัน พลังของเซเลอร์จิบิจิบิเพียงคนเดียวสามารถย้ายได้ทุกสิ่ง)

**อัศวินเซเลอร์ คนอื่น ๆ**

**เซเลอร์ ควอเต็ท**
เซเลอร์ควอเต็ท (Sailor Quartet)
กลุ่มองครักษ์ของอุซางิน้อยซึ่งทำหน้าที่เป็นองครักษ์แด่อุซางิน้อย ปรากฏตัวขึ้นเมื่อความมุ่งมั่นและความปรารถนาของอุซางิน้อยที่มีต่อเหล่าอัศวินเซเลอร์อย่างแรงกล้า เซเลอร์ควอเต็ท ประกอบไปด้วย
เซเลอร์เซเรส (Sailor Ceres)
เซเลอร์ปารัส (Sailor Pallas)
เซเลอร์จูโน (Sailor Juno)
เซเลอร์เบสต้า (Sailor Vesta or besta)

**สตาร์ไลท์**
เซเลอร์สตาร์ไลท์ (Sailor Starlight) / เซเลอร์สตาร์ไฟท์เตอร์ (Sailor Starfighter) / เซยะ โค (Seya Ko)
ในภาคอนิเมะเซยะคือพระเอกของภาคสตาร์ เขาเป็นอัศวินที่หลบหนีจากดาวคินโมคุเพื่อตามหาองค์หญิงคะคิว ในภาพของนักร้องบอยแบนด์และแอบหลงรักอุซางิมาก ปกติมีนิสัยกวน ๆ แต่ก็มีมุมที่อ่อนโยน เมื่อแปลงร่างแล้วจะมีท่าไม้ตายคือพลังเลเซอร์ดาวตก (Star Serious Laser)
นักพากย์ไทย : รัชนี อารีย์รักษ์วานิช (TIGA)- ไทคิ โค (大気 光) หรือ เซเลอร์สตาร์เมคเกอร์ (セーラースターメイカー)
เมื่อแปลงร่างแล้วจะมีท่าไม้ตายคือ พลังดาวผีพุ่งใต้ (star gentle uterus)
นักพากย์ไทย : อรุณี นันทิวาส (TIGA)- ยาเทน โค (夜天 光) หรือ เซเลอร์สตาร์ฮีลเลอร์ (セーラースターヒーラー)
เมื่อแปลงร่างแล้วจะมีท่าไม้ตายคือ พลังแม่เหล็กดาวตก (star sensitive inferno)
นักพากย์ไทย : ศรีอาภา เรือนนาค (TIGA)- องค์หญิงคะคิว (火球皇女) หรือ เซเลอร์คะคิว (セーラー火球)
นักพากย์ไทย : อรุณี นันทิวาส (TIGA)

**เซเลอร์ คอสมอส**
 เซเลอร์คอสมอส (セーラーコスモス)
 เป็นร่างที่แท้จริงของจิบิจิบิ แต่ต่างกันที่มา โดยในอนิเมะ ก็คือ ร่างที่อยู่ในสตาร์ซีดเป็นร่างที่แท้ของจิบิจิบิ ส่วนในมังกะ ก็คือ ร่างสุดยอดของเซเลอร์มูน ที่หลังจากสละราชบัลลังก์ให้จิบิอุสะได้ขึ้นครองราชย์ โดยที่ตนเองได้ผันตัวไปอยู่ในดินแดนที่สงบ แต่ไม่วายที่จะเกิดเหตุการณืไม่คาดฝัน ต้องต่อสู้กับเซเลอร์คาออส ศัตรูที่แข็งแกร่งที่สุดและเป็นที่มาของศัตรูที่จะเอาชนะเซเลอร์มูนทั้งปวง

**แมวผู้พิทักษ์เซเลอร์มูน**
ลูน่า (Luna)
แมวผู้พิทักษ์ตัวแรกที่ปรากฏตัวขึ้นและเป็นกุญแจให้เซเลอร์มูน เซเลอร์เมอร์คิวรี่ เซเลอร์มาร์สและเซเลอร์จูปิเตอร์แปลงร่างได้ ลูน่าเป็นตัวละครที่สำคัญเพราะจะคอยบอกข้อมูลต่าง ๆ ให้กับเหล่าอัศวินเซเลอร์ ลูน่าทำงานวิจัยร่วมกับอามิและยังรู้เรื่องราวเกี่ยวกับอดีตอีกด้วย
อาร์เทมิส (Artemis)
แมวผู้พิทักษ์ตัวที่ 2 ที่ปรากฏตัวขึ้น (ตามเนื้อหาของเซเลอร์มูน หากนับกันตามลำดับเวลาแล้ว อาร์เทมิสนับเป็นแมวตัวแรกที่ปรากฏตัวขึ้นเนื่องจากอัศวินที่ระลึกชาติได้คนแรกคือเซเลอร์วีหรือเซเลอร์วีนัสซึ่งเป็นหัวหน้าของเหล่าอัศวินผู้ปกป้องเซเรนิตี้) เขาเป็นผู้ติดตามเซเลอร์วีนัสและทำให้เธอสามารถแปลงร่างได้ อาร์เทมิสมีบทบาทให้คำปรึกษาแก่ลูน่าเกี่ยวกับอัศวินเซเลอร์คนอื่น ๆ และเมื่อร่วมมือกันแล้ว ทั้งคู่สามารถหาข้อมูลเกี่ยวกับศัตรูได้
ไดอาน่า (Diana)
ลูกสาวของลูน่ากับอาร์เทมิส ในหนังสือการ์ตูน ไดอาน่าปรากฏตัวขึ้นเมื่อเหล่าอัศวินเซเลอร์เดินทางมาในโลกอนาคต แต่ในการ์ตูนทางโทรทัศน์เราจะไม่เห็นไดอาน่าจนกว่าจะถึงภาคซูเปอร์เอสซึ่งเป็นภาคที่ 4 เธอเป็นผู้ติดตามเซเลอร์มูนน้อยไปทุกหนทุกแห่ง
ลูน่าพี (Luna P)
หุ่นยนต์แมวที่อุซางิน้อยได้รับมาจากเซเลอร์พลูโตและเป็นเครื่องมือที่อุซางิน้อยใช้ในการสื่อสารกับเซเลอร์พลูโตระหว่างอยู่ในโลกอดีต มีลักษณะเป็นลูกบอลหน้าแมวกลม ๆ สีดำคล้ายกับลูน่า มีไฟเป็นรูปจันทร์เสี้ยวที่หน้าผาก

**เหล่าร้าย**
 ดาร์กคิงดอม (Dark Kingdom)
 กลุ่มศัตรูในภาคแรก มีควีนเบริลเป็นผู้นำ ซึ่งคอยรับคำสั่งจากควีนเมตาเลียอีกที
 ต้นไม้แห่งโลกปีศาจและมนุษย์ต่างดาว (Makaiju aliens)- อาลิ (Ali)- อัน (En)
 แบล็กมูน (Black Moon)
 กลุ่มศัตรูในภาค R เผ่าพันธุ์ชาวดวงจันทร์ ที่ก่อกบฏโดยการปลุกปั่นของ ไวส์แมน พ่อมดชั่วร้ายผู้หลอกใช้ให้ดาวเนเมซิส ยึดครองระบบสุริยะจักรวาล ส่วนในภาคหนังสือการ์ตูน เป็นผู้ที่จุดประกายความคิดอันชั่วร้ายในการยึดครองจักรวาล ของกาแล็กเซีย
 เดธบัสเตอร์ (Death Busters)
 กลุ่มศัตรูในภาค S ซึ่งมีฟาโรห์ 90 มีเป้าหมายเพื่อตามหาเครื่องรางทาลิสแมน แต่ตอนหลังต้องการเก็บ ดวงใจบริสุทธิ์ (ピュ心）เพื่อนำไปมอบให้โฮตารุเพื่อปลุกเธอให้เป็นมิสเทรส 9
 เดดมูน (Dead Moon)
 กลุ่มศัตรูในภาคSuperS โดยการนำของเนเฮเลเนีย ผู้ชิงชังดวงจันทร์ด้านสว่างและคอยล้มล้างดวงจันทร์ ในปัจจุบันมีเป้าหมายในการค้นหาโกลเด้น คริสตัล เพื่อครอบครองเอริวเชี่ยนและโลก- อเมซอนเนส ควอร์เท็ต (Amazoness Quartet)
: กลุ่มศัตรูในภาค SS จริง ๆแล้วเป็นอัศวินเซเลอร์ แห่งดาวเคราะห์น้อย พลังทั้งสี่หลับใหลอยู่ในป่าแถบอเมซอน รอเวลาตื่นขึ้นมาเพื่อรับหน้าที่ปกป้องเซเลอร์มูนน้อยในศตวรรษที่สามสิบ แต่เนเฮเลเนียค้นพบเสียก่อน และนำมาใช้งานเป็นลิ่วล้อ
 ชาโดว์กาแล็กติก้า (Shadow Galactica)
 กลุ่มศัตรูในภาคเซเลอร์สตาร์ โดยการนำของกาแล็กเซีย ผู้ไขว่คว้าสตาร์ซีดที่แข็งแกร่ง แต่แท้จริงกลับถูกคาออส สิงร่างและชักใยเบื้องหลังแผนการร้ายทั้งปวง

**ตัวละครอื่น ๆ**
 ฟุรุฮาตะ โมโตกิ (古幡元基)
 ทำงานอยู่เกมเซ็นเตอร์ เป็นเพื่อนกับชิบะ มาโมรุ ซึ่งในสมัยก่อน อุซางิกับมาโกโตะเคยแอบชอบโมโตกิ แต่ก็ต้องอกหัก เมื่อรู้ว่าโมโตกิมีแฟนแล้ว ชื่อ เรกะ
 ฟุรุฮาตะ อุนาสึกิ (古幡宇奈月)
 น้องสาวของโมโตกิ ทำงานอยู่ที่ร้าน Crown มีความรักสดใส มักตกเป็นเป้าหมายของศัตรูในภาค R, S และ SS ปรากฏตัวทุกภาค
 โอซากะ นารุ (大阪　なる)
 เพื่อนสนิทของอุซางิ ที่รู้ใจอุซางิมากที่สุด
 อุมิโนะ คุริโอะ (ぐりお　海野)
 เพื่อสนิทของอุซางิ

**การนำมาทำอนิเมะ**

**รางวัลและความนิยม**

**รางวัลและความนิยมด้านหนังสือการ์ตูน (มังงะ)**
 รางวัลการ์ตูนผู้หญิงยอดเยี่ยมในปี พ.ศ. 2536 ในงานประกาศผล โคดันชะมังงะโช ครั้งที่ 17 (ญี่ปุ่น)- รางวัล 2011 Manga Trade Paperback of the Year ในปี พ.ศ. 2554 จากรางวัล The Diamond Gem Awards (อเมริกา)- รางวัล Sondermann Award จากงาน Frankfurt Book Fair  ในปี พ.ศ. 2555 (เยอรมนี)- ยอดขายฉบับหนังสือการ์ตูนสูงถึง 12 ล้านเล่ม (ญี่ปุ่น)- ในปี พ.ศ. 2537 ได้จัดนิทรรศการภาพเซเลอร์มูนของอาจารย์นาโอโกะ ทาเกอูจิ ที่อิเซตัน ในชินจูกุ (ญี่ปุ่น)

**รางวัลและความนิยมด้านวิดีโอเกมและของเล่น**
 รางวัลการ์ดเกมที่ยอมเยี่ยม ในปี พ.ศ. 2543 จากรางวัล Origins Award 2000 (อเมริกา)- จำนวนสินค้าเซเลอร์มูน ฉบับอนิเมะชั่นมีจำนวนทั้งสิ้น 1,200 ชนิด (ญี่ปุ่น)- ตั้งแต่ปี พ.ศ. 2535-พ.ศ. 2540 สามารถขายลิขสิทธิ์ตัวละครเซเลอร์มูนได้มากกว่า 100,000,000,000 เยน (ญี่ปุ่น)- ในปี พ.ศ. 2537 สินค้าคาแรคเตอร์มียอดจำนายสูงถึง 260,000,000,000 เยน (ญี่ปุ่น)- ยอดขายไอเท็มแปลงร่าง สามารถขายได้รวม 2,800,000 ชิ้น ในเดือนมีนาคม พ.ศ. 2544 (ญี่ปุ่น)- ยอดขายคฑามูนสติ๊ค ของบันไดนับตั้งแต่ขายเดือนมิถุนายน พ.ศ. 2536 สามารถขายได้ 500,000 ชิ้น (ญี่ปุ่น)- ยอดขายคฑาคิวตี้มูนร็อด ของบันไดสามารถขายได้ 800,000 ชิ้น (ญี่ปุ่น)- ยอดขายคฑาสไปรัลมูนฮาร์ทร็อด ของบันไดสามารถขายได้ 460,000 ชิ้น (ญี่ปุ่น)- ยอดขายชุดอัศวินเซเลอร์ขนาดเด็ก สามารถขายได้มากกว่า 330,000 ชุด (ญี่ปุ่น)- ยอดขายตุ๊กตา เซเลอร์มูน R ของบันไดนับตั้งแต่ขายเดือนเมษายน พ.ศ. 2536 1 ล้านตัวภายใน 9 เดือน (ญี่ปุ่น)- ยอดขายนาฬิกาฮัตโตริ เซโกะที่ได้เปิดตัวนาฬิกาเซเลอร์มูน R ตั้งแต่เดือนกรกฎาคม พ.ศ. 2536 ขายได้ 166,000เรือน ถึงสิ้นเดือนมีนาคม พ.ศ. 2537 (ญี่ปุ่น)

**รางวัลและความนิยมด้านดนตรี**
 รางวัลแผ่นเสียงทองคำ สาขาอนิเมะชั่น จากอัลบั้ม เซเลอร์มูน-ความรักอยู่หนใด- ในปี พ.ศ. 2535 จากรางวัล Japan Gold Disc Awards ครั้งที่ 7 ของค่ายโคลัมเบียเจแปน (ญี่ปุ่น)- อัลบั้มเซเลอร์มูน SuperS ธีมซองค์คอลเลคชั่น (เทปคาสเซ็ท) ติดยอดขายอันดับ 1 ในชาร์ตโอริค่อนประจำสัปดาห์ สาขาเทปคาสเซ็ท ในปี พ.ศ. 2538- รางวัล JASRAC สาขานานาชาติ เซเลอร์มูน (BGM) ผู้แต่งโดยทากะโนริ อาริซาวะ ในปี พ.ศ. 2540 จากรางวัล JASRAC International Award (ญี่ปุ่น)- รางวัล JASRAC สาขานานาชาติ เซเลอร์มูน (BGM) ผู้แต่งโดยทากะโนริ อาริซาวะ ในปี พ.ศ. 2542 จากรางวัล JASRAC International Award (ญี่ปุ่น)- รางวัล JASRAC สาขานานาชาติ เซเลอร์มูน (BGM) ผู้แต่งโดยทากะโนริ อาริซาวะ ในปี พ.ศ. 2543 จากรางวัล JASRAC International Award (ญี่ปุ่น)- ยอดขายซีดีโคโระจัง แพ็ค 4 อัลบั้มสามารถขายได้มากกว่า 500,000 แผ่นในปี  พ.ศ. 2537 (ญี่ปุ่น)- จำนวนผู้ชม เซเลอร์มูน ฉบับละครเวที ตั้งแต่ฤดูใบไม้ผลิปี พ.ศ. 2545 มีจำนวนผู้ชมทั้งสิ้น 460,000 คน (ญี่ปุ่น)

**รางวัลและความนิยมด้านทีวี**
 เรทติ้งเซเลอร์มูน ฉบับอนิเมะในภูมิภาคเขตคันโต สำรวจโดยวิดีโอรีเซิร์ช เรทติ้งทีวีสูงสุดอยู่ที่ 16.3% (จากวันที่ 13 พฤศจิกายน พ.ศ. 2536 จากตอนที่ 28 ของภาคอาร์) (ญี่ปุ่น)- เรทติ้งเซเลอร์มูน ฉบับภาคคนแสดงในภูมิภาคเขตคันโต สำรวจโดยวิดีโอรีเซิร์ช เรทติ้งทีวีสูงสุดอยู่ที่ 5.1% (จากวันที่ 13 มีนาคม พ.ศ. 2547 จากตอนที่ 23) (ญี่ปุ่น)- ยอดขายวิดีโอฉบับอนิเมะชั่น (วิดีโอให้เช่า วิดีโอ (ขาย) เลเซอร์ดิสก์ และเลเซอร์ดิสก์คาราโอเกะ) 1,600,000 แผ่น (ญี่ปุ่น)- ยอดขายวิดีโอฉบับภาคคนแสดง (วิดีโอ และดีวีดี) ตั้งแต่ 1-8 ทำรายได้มากกว่า 110,000 แผ่น (ญี่ปุ่น)- วิดีโอเซเลอร์มูน R ม้วน 1 และม้วน 2 สามารถทำยอดขายได้ 80,000 ม้วน (ญี่ปุ่น)- เรื่องราวของเซเลอร์มูนถูกตีพิมพ์หนังสือพิมพ์เป็นเวลาหลายวัน และหลายฉบับหลังจากที่เซเลอร์มูนตอนที่45 ได้แพร่ภาพ เนื่องจากเป็นตอนที่สะเทือนอารมณ์สำหรับผู้ขมากโดยเฉพาะเด็ก ๆ ที่พากันป่วยและไม่ยอมทานข้าว (ญี่ปุ่น)- รางวัลอนิเมะกรังปรีซ์ ครั้งที่ 15 (ญี่ปุ่น)
** อนิเมะยอดนิยม
*** อันดับที่ 1 เซเลอร์มูน
** ตอนยอดนิยม
*** อันดับที่ 1 ตอนที่ 31 ตามรักตามล่า! วันชุลมุนของลูน่า
*** อันดับที่ 3 ตอนที่ 24 นารุเสียน้ำตา! จุดจบความรักของเนฟไลท์
*** อันดับที่ 6 ตอนที่ 34 วันที่คริสตัลเงินเปล่งแสง! เจ้าหญิงแห่งดวงจันทร์เผยโฉม
*** อันดับที่ 9 ตอนที่ 35 ความทรงจำกลับคืนมา! อดีตของอุซางิกับมาโมรุ
*** อันดับที่ 11 ตอนที่ 27 รักนี้แด่อามิ? เด็กหนุ่มผู้หยั่งรู้อนาคต
** ดารานำหญิงยอดนิยม
*** อันดับที่ 1 มิซูโนะ อามิ
*** อันดับที่ 2 ทสึคิโนะ อุซางิ
*** อันดับที่ 5 ไอโนะ มินาโกะ
*** อันดับที่ 6 ฮิโนะ เรย์
*** อันดับที่ 10 คิโนะ มาโคโตะ
*** อันดับที่ 52 โอซากะ นารุ
** ดารานำชายยอดนิยม
*** อันดับที่ 4 หน้ากากทักซิโด้
*** อันดับที่ 10 ซอยไซต์
*** อันดับที่ 17 เนฟไลท์
** เพลงประกอบยอดนิยม
*** อันดับที่ 1 ตำนานแสงจันทร์
*** อันดับอื่น ๆ พรินเซสมูน และฮาร์ท มูฟวิ่ง (ตามลำดับ)
** นักพากย์ยอดนิยม
*** อันดับที่ 2 โคโตโนะ มิตสึอิชิ (ทสึคิโนะ อุซางิ) 
*** อันดับที่ 3 ฮิซาคาวะ อายะ (มิซูโนะ อามิ)
*** อันดับที่ 13 โทมิซาว่า มิจิเอะ (ฮิโนะ เรย์)
*** อันดับที่ 19 ฟุรุยะ โทรุ (หน้ากากทักซิโด้)- รางวัลอนิเมะกรังปรีซ์ ครั้งที่ 16 (ญี่ปุ่น)
** อนิเมะยอดนิยม
*** อันดับที่ 2 เซเลอร์มูน R
*** อันดับที่ 5 เซเลอร์มูน
** ตอนยอดนิยม
*** อันดับที่ 1 ตอนที่ 45 อวสานนักรบเซเลอร์! วีรกรรมอันยิ่งใหญ่ครั้งสุดท้าย
*** อันดับที่ 2 ตอนที่ 46 ความปรารถนาของอุซางิจะคงอยู่ชั่วนิรันดร์ จุติในภพใหม่
*** อันดับที่ 8 ตอนที่ 68 คุ้มครองอุซางิน้อยสิ! การปะทะดุเดือดของ 10 ยอดนักรบ
*** อันดับอื่น ๆ ตอนที่ 71 เพื่อมิตรภาพ! อามิปะทะเบลเช่อย่างจัง
*** อันดับอื่น ๆ ตอนที่ 62 มิตรภาพของอัศวินเซเลอร์ ลาก่อนนะอามิจัง
** ดารานำหญิงยอดนิยม
*** อันดับที่ 2 มิซูโนะ อามิ
*** อันดับที่ 4 ไอโนะ มินาโกะ
*** อันดับที่ 5 ทสึคิโนะ อุซางิ
*** อันดับที่ 10 ฮิโนะ เรย์
*** อันดับที่ 12 คิโนะ มาโคโตะ
*** อันดับอื่น ๆ อุซางิน้อย เพ็ทซ์ และเซเลอร์พลูโต (ตามลำดับ)
** ดารานำชายยอดนิยม
*** อันดับที่ 7 หน้ากากทักซิโด้
** เพลงประกอบยอดนิยม
*** อันดับที่ 1 ตำนานแสงจันทร์ (เซเลอร์มูนＲ) 
*** อันดับที่ 7 โอโตเมะ โนะ โพลิซี่ (เซเลอร์มูนＲ)
** นักพากย์ยอดนิยม
*** อันดับที่ 2 โคโตโนะ มิตสึอิชิ (ทสึคิโนะ อุซางิ) 
*** อันดับที่ 3 เมงุมิ โองาตะ (เพ็ซท์)
*** อันดับที่ 4 ฮิซาคาวะ อายะ (มิซูโนะ อามิ)
*** อันดับที่ 17 ฟูคามิ ริกะ (ไอโนะ มินาโกะ)
*** อันดับที่ 19 โทมิซาว่า มิจิเอะ (ฮิโนะ เรย์)- รางวัลอนิเมะกรังปรีซ์ ครั้งที่ 17 (ญี่ปุ่น)
** อนิเมะยอดนิยม
*** อันดับที่ 2 เซเลอร์มูน S
*** อันดับที่ 10 เซเลอร์มูน Ｒ ภาคโรงภาพยนตร์
** ตอนยอดนิยม
*** อันดับที่ 1 ตอนที่ 110 จุดจบของพวกยูเรนัส ทาริสแมนปรากฏ
*** อันดับที่ 7 ตอนที่ 88 การต่อสู้นัดตัดสินระว่างแสงสว่างและความมืด! สาบานรักสู่อนาคต
*** อันดับที่ 8 ตอนที่ 106 สายสัมพันธ์แห่งโชคชะตา วันอันแสนไกลของฮารุกะ
*** อันดับที่ 9 ตอนที่ 97 วังวนแห่งสายน้ำ อามิคือเป้าหมาย
*** อันดับอื่น ๆ ตอนที่ 100 อยากเลิกเป็นนักรบเซเลอร์ ความกังวลของมินาโกะ
** ดารานำหญิงยอดนิยม
*** อันดับที่ 1 เทนโอ ฮารุกะ (เซเลอร์มูน S) 
*** อันดับที่ 5 มิซูโนะ อามิ (เซเลอร์มูน Ｒ)
*** อันดับที่ 9 ไอโนะ มินาโกะ (เซเลอร์มูน Ｒ)
*** อันดับที่ 10 ทสึคิโนะ อุซางิ (เซเลอร์มูน Ｒ)
*** อันดับที่ 15 โทโมเอะ โฮตารุ (เซเลอร์มูน S)
*** อันดับที่ 18 ไคโอ มิจิรุ (เซเลอร์มูน S)
*** อันดับอื่น ๆ คิโนะ มาโคโตะ ฮิโนะ เรย์ เซเลอร์พลูโต และมิเมท (ตามลำดับ)
** ดารานำชายยอดนิยม
*** อันดับที่ 12 จิบะ มาโมรุ (เซเลอร์มูน Ｒ)
*** อันดับที่ 15 โทโมเอะ โซอิจิ (เซเลอร์มูน S)
*** อันดับอื่น ๆ ซาฟิล (เซเลอร์มูน Ｒ)
** เพลงประกอบยอดนิยม
*** อันดับที่ 7 ตำนานแสงจันทร์ (เซเลอร์มูน S)
*** อันดับที่ 8 Moon Revenge (เซเลอร์มูน Ｒ ภาคโรงภาพยนตร์)
*** อันดับที่ 16 ตำนานแสงจันทร์ (เซเลอร์มูนＲ)
*** อันดับอื่น ๆ โอโตเมะ โนะ โพลิซี่ (เซเลอร์มูนＲ)
** นักพากย์ยอดนิยม
*** อันดับที่ 1 เมงุมิ โองาตะ (เท็นโอ ฮารุกะ) 
*** อันดับที่ 4 ฮิซาคาวะ อายะ (มิซูโนะ อามิ)
*** อันดับที่ 5 โคโตโนะ มิตสึอิชิ (ทสึคิโนะ อุซางิ)- รางวัลอนิเมะกรังปรีซ์ ครั้งที่ 18 (ญี่ปุ่น)
** อนิเมะยอดนิยม
*** อันดับที่ 11 เซเลอร์มูน S
*** อันดับที่ 15 เซเลอร์มูน SuperS
** ตอนยอดนิยม
*** อันดับที่ 14 ตอนที่ 125 แสงสว่างจากดาวตก แซทเทิร์นและผู้ช่วยโลกแห่งความมืด
*** อันดับอื่น ๆ ตอนที่ 151 จุดชนวนระเบิดพลังแท้จริง การค้นหาใจอามิ
*** อันดับอื่น ๆ ตอนที่ 149 กระจกแห่งความฝัน เวทีสุดท้ายของอเมซอนทรีโอ
*** อันดับอื่น ๆ ตอนที่ 126 ชีวิตใหม่ เวลาจากการกันของเหล่าดวงดาวแห่งโชคชะตา
*** อันดับอื่น ๆ ตอนที่ 127 สำนึกตนของอัศวินเซเลอร์ ความแข็งแกร่งอยู่ในจิตใจอันบริสุทธิ์
** ดารานำหญิงยอดนิยม
*** อันดับที่ 7 เทนโอ ฮารุกะ (เซเลอร์มูน S)
*** อันดับที่ 16 มิซูโนะ อามิ (เซเลอร์มูน S)
*** อันดับที่ 20 ทสึคิโนะ อุซางิ (เซเลอร์มูน S)
*** อันดับอื่น ๆ โทโมเอะ โฮตารุ ไอโนะ มินาโกะ และอุซางิน้อย (ตามลำดับ)
** ดารานำชายยอดนิยม
*** อันดับอื่น ๆ จิบะ มาโมรุ (เซเลอร์มูน SuperS)
** เพลงประกอบยอดนิยม
*** อันดับที่ 18 ราชิคุ อิกิมาโชว (เซเลอร์มูน SuperS)
*** อันดับอื่น ๆ มูนไลท์ เด็นเซ็ตสึ (เอส) ทักซิโด้ มิราจ และวาตาชิ ตาจินิ นาริตะคุเตะ (ตามลำดับ)
** นักพากย์ยอดนิยม
*** อันดับที่ 2 เมงุมิ โองาตะ (เท็นโอ ฮารุกะ) 
*** อันดับที่ 7 โคโตโนะ มิตสึอิชิ (ทสึคิโนะ อุซางิ)
*** อันดับที่ 12 ฮิซาคาวะ อายะ (มิซูโนะ อามิ)- รางวัลอนิเมะกรังปรีซ์ ครั้งที่ 19 (ญี่ปุ่น)
** อนิเมะยอดนิยม
*** อันดับที่ 5 เซเลอร์มูน เซเลอร์สตาร์ส
** ตอนยอดนิยม
*** อันดับอื่น ๆ ตอนที่ 172 พลังดวงจันทร์แห่งรัก เวลาของฝันร้ายถึงคราวอวสาน
*** อันดับอื่น ๆ ตอนที่ 162 ความฝันจงอยู่ชั่วนิรันด์ ที่สวรรค์แห่งแสงสว่าง
*** อันดับอื่น ๆ ตอนที่ 184 ค่ำคืนเพียงเรา 2 ช่วงปัญหาของอุซางิ
*** อันดับอื่น ๆ ตอนที่ 180 แสงเรียกจากดวงดาว การมีส่วนร่วมสงครามของพวกฮารุกะ
*** อันดับอื่น ๆ ตอนที่ 167 ดอกไม้ของความฝันร่วงโรย ราชินีแห่งความมืดคืนชีพ
** ดารานำหญิงยอดนิยม
*** อันดับที่ 6 เทนโอ ฮารุกะ (เซเลอร์มูน เซเลอร์สตาร์ส)
*** อันดับที่ 10 ทสึคิโนะ อุซางิ (เซเลอร์มูน เซเลอร์สตาร์ส)
*** อันดับที่ 20 มิซูโนะ อามิ (เซเลอร์มูน เซเลอร์สตาร์ส)
*** อันดับอื่น ๆ โทโมเอะ โฮตารุ ไอโนะ มินาโกะ และอุซางิน้อย (ตามลำดับ)
** ดารานำชายยอดนิยม
*** อันดับที่ 20 เซยะ โค (เซเลอร์มูน เซเลอร์สตาร์ส)
*** อันดับอื่น ๆ จิบะ มาโมรุ (เซเลอร์มูน SuperS)
** เพลงประกอบยอดนิยม
*** อันดับที่ 11 Sailor Stars Song (เซเลอร์มูน เซเลอร์สตาร์ส)
*** อันดับที่ 16 มูนไลท์ เด็นเซ็ตสึ (เซเลอร์มูน SuperS)
*** อันดับอื่น ๆ ราชิคุ อิกิมัสโช และ คาเสะ โมะ โซระ โมะ คิตโตะ (ตามลำดับ)
** นักพากย์ยอดนิยม
*** อันดับที่ 2 เมงุมิ โองาตะ (เท็นโอ ฮารุกะ) 
*** อันดับที่ 5 โคโตโนะ มิตสึอิชิ (ทสึคิโนะ อุซางิ)
*** อันดับที่ 20 ฮิซาคาวะ อายะ (มิซูโนะ อามิ)- รางวัลอนิเมะกรังปรีซ์ ครั้งที่ 20 (ญี่ปุ่น)
** อนิเมะยอดนิยม
*** อันดับที่ 11 เซเลอร์มูน เซเลอร์สตาร์ส
** ตอนยอดนิยม
*** อันดับที่ 3 ตอนที่ 200 ความรักของอุซางิ！แสงจันทร์ส่องสว่างไปทั่วกาแลคซี่
*** อันดับอื่น ๆ ตอนที่ 198 เมื่อเหล่าดวงดาวหายไป วาระสุดท้ายของพวกยูเรนัส
** ดารานำหญิงยอดนิยม
*** อันดับที่ 14 เทนโอ ฮารุกะ (เซเลอร์มูน เซเลอร์สตาร์ส)
*** อันดับอื่น ๆ ทสึคิโนะ อุซางิ และมิซูโนะ อามิ (ตามลำดับ)
** เพลงประกอบยอดนิยม
*** อันดับที่อื่น ๆ มูนไลท์ เด็นเซ็ตสึ (เซเลอร์มูน เซเลอร์สตาร์ส)
*** อันดับอื่น ๆ Sailor Stars Song (เซเลอร์มูน เซเลอร์สตาร์ส)
** นักพากย์ยอดนิยม
*** อันดับที่ 2 เมงุมิ โองาตะ (เท็นโอ ฮารุกะ) 
*** อันดับที่ 8 โคโตโนะ มิตสึอิชิ (ทสึคิโนะ อุซางิ)- รางวัล Animedia Japan 1995 (ญี่ปุ่น)
** อนิเมะยอดนิยม
*** อันดับที่ 3 เซเลอร์มูน เอส ด้วยคะแนน 3,987 คะแนน
** ตัวละครนำหญิงยอดนิยม
*** อันดับที่ 1 เทนโอ ฮารุกะ
*** อันดับที่ 7 สึคิโนะ อุซางิ- อันดับที่ 10 เซเลอร์มูน ใน 25 อนิเมะตลอดกาล จากนิตยสาร Newtype USA (อเมริกา)- อันดับที่ 19 จาก TV Asahi Top 100 Anime (ญี่ปุ่น)- อันดับที่ 18 จาก TV Asahi Top 100 Anime ครั้งที่ 2 (ญี่ปุ่น)- อันดับที่ 30 จากผลโหวตออนไลน์อนิเมะยอดนิยม จากช่องทีวี TV Asahi ปี 2006 ด้วยคะแนน 647 คะแนน (ญี่ปุ่น)- อันดับที่ 9 เซเลอร์มูน Best Anime Media in 1990-1999 จากรางวัล JASRAC International Award (ญี่ปุ่น)- อันดับที่ 38 เซเลอร์มูน Best Anime Media จากรางวัล JASRAC International Award (ญี่ปุ่น)- อนิเมะจ 100 เรื่องอมตะแห่งศตวรรษที่ 20 เมื่อ 15 มกราคม พ.ศ. 2544 อันดับที่ 71 เซเลอร์มูน (ทีวีซีรีส์) พ.ศ. 2535 (ญี่ปุ่น)

**รางวัลและความนิยมด้านภาพยนตร์อนิเมะชั่น**
 เซเลอร์มูน R "สงครามปีศาจดอกไม้จากอวกาศ" และเมคอัพ! เซเลอร์เซนชิ
** รายได้รวม อันดับที่ 157 22.1 ร้อยล้านเยน 773.5ล้านบาท (อันดับที่ 62 ภาพยนตร์อนิเมะ)
*** อันดับ 7 ในปี 1994 13 ร้อยล้านเยน อีก 9.1 ร้อยล้านอยู่ในปี 1993- เซเลอร์มูน S "แผนยึดครองโลกของเจ้าหญิงหิมะ"
** รายได้รวม อันดับที่ 238 17.9 ร้อยล้านเยน 626.5ล้านบาท (อันดับที่ 89 ภาพยนตร์อนิเมะ)
*** อันดับ 7 ในปี 1995 10.5 ร้อยล้านเยน อีก 7.4 ร้อยล้านอยู่ในปี 1994-  เซเลอร์มูน SuperS "รวมพลังอัศวินเซเลอร์ทั้ง 9! ปาฏิหาริย์แห่งแบล็กดรีมโฮล" และเซเลอร์มูน SuperS "ความรักครั้งแรกของอามิจัง"
** รายได้รวม 600 ล้านเยน 240.1 ล้านบาท

**ส่วนเกี่ยวข้อง**
 เซยะ โค (星野 光) หรือ เซเลอร์สตาร์ไฟท์เตอร์ (セーラースターファイター) อัศวินเซเลอร์ในภาคสตาร์สมีชื่อเรียกอีกหนึ่งชื่อว่า โฮชิ โนะ (星野)- เนื้อเรื่องและตัวละครของเซเลอร์มูนถูกวาดขึ้น โดยใช้หลักดาราศาสตร์เป็นหลักผสมกับความเชื่อเรื่องเทพเจ้าโบราณ ในประเทศกรีก- สัญลักษณ์ประจำตัวอัศวินเซเลอร์แต่ละคน เป็นสัญลักษณ์ประจำดาวเคราะห์แต่ละดวงของโรมัน- เดธบัสเตอร์ กลุ่มปีศาจจากเซเลอร์มูน เอส วาดโดยใช้หลักวิทยาศาสตร์ผสมกับอารยธรรมอิยิปต์โบราณเข้าไว้ด้วยกัน- เดดมูน กลุ่มปีศาจจากเซเลอร์มูน ซูเปอร์เอส ออกแบบให้เป็นคณะละครสัตว์ผสมกับความลึกลับของป่าอเมซอนอีกด้วย- กระจกของเนเฮเรเนียใน เซเลอร์มูน ซูเปอร์เอส นั้นมาจากกระจกโบราณในห้องนอนของ นาโอโกะ ทาเกอูจิ- เนื้อเพลงที่โทโมเอะ โฮตารุ อ่านในมังงะตอนที่ 39 ในเล่มที่ 14 ต่างกับที่ลงไว้ในนิตยสาร นากาโยชิ- อัศวินเงาพระจันทร์ ตัวละครจากเรื่องเซเลอร์มูน อาร์ ไม่มีลงในมังงะ แต่มีลงในอนิเมะเท่านั้น เช่นเดียวกับ เอลและแอน ศัตรูในภาคนี้เช่นเดียวกัน- วิดีโอของ TIGA เรื่องเซเลอร์มูน เซเลอร์สตาร์สในตอนที่ 172 ได้ตัดภาพตอนที่เซเลอร์แซทเทิร์นฟันง้าวแห่งความเงียบงันออก โดยไม่ทราบเหตุผลแต่อย่างใด- วิดีโอของไรท์ พิคเจอร์ เรื่องเซเลอร์มูน เอส เรื่องเซเลอร์แซทเทิร์นว่า เซเลอร์ซาตาน ซึ่งเป็นคำอ่านของภาษาญี่ปุ่น- ตัวละคร ฮิโนะ เร (火野 レイ) ในมังงะลักษณะนิสัยและท่าทางต่างกับอนิเมะเป็นอย่างมากรวมไปถึงภาคละครโทรทัศน์อีกด้วย- เทนโอ ฮารุกะ หรือเซเลอร์ยูเรนัส ใช้คำแทนตัวเองเวลาพูดกับมิจิรุ ว่า "Boku" ซึ่งแปลว่า "ผม" ในภาษาไทย!- ตัวละครชื่อ ซอยไซต์ ศัตรูในภาคแรก ถูกพากย์เสียงให้เป็นผู้หญิงในประเทศสหรัฐอเมริกาและแคนนาดา- ในปีพ.ศ. 2541ที่ประเทศสหรัฐอเมริกา เซเลอร์มูนถูกเสนอให้ทำภาพยนตร์ฮอลลีวูดในรูปแบบคนแสดง แต่ติดปัญหาการเจรจากับค่ายโคดันชะ- เซเลอร์พลูโต ในภาพยนตร์ ภาคเอสในเวลาที่ 00:49:25 นาที มีแขนเสื้อในชุดเซเลอร์เป็นครั้งแรก- ภาพยนตร์ในภาคอาร์อยู่ในช่วง ตอนที่ 77 - ตอนที่ 82- ต่างหู กุหลาบสีชมพูของ คิโนะ มาโกโตะ (「木野まこと」) หรือ เซเลอร์จูปิเตอร์ (「セーラージュピター」) มีความสำคัญเป็นอย่างมากในเรื่อง เพราะสามารถนำมาใช้ประโยชน์ได้หลายอย่าง เช่น ตอนที่มาโกโตะปรากฏตัวขึ้นครั้งแรก มาโกโตะสามารถนำมาใช้ดึงดูดความสนใจของซอยไซต์ในการต่อสู้ของเธอได้และด้วยความที่ต่างหูนี้ เป็นดอกกุหลาบเหมือนกัน ทำให้มีลักษณะคล้ายกับสัญลักษณ์ของ จิบะ มาโมรุ (「地場 衛」) หรือ หน้ากากทักซิโด้ (「タキシード仮面 ทากิชิโดะคะเมน」) ทำให้สึคิโนะ อุซางิ (「月野うさぎ」) หรือ เซเลอร์มูน (「セーラームーン」) เห็นและได้สติคืนมา หลังจากที่โดนดอกไม้ของ เนเฮเรเนียสะกดจิต ทำให้มีกำลังใจต่อสู้กับเนเฮเรเนีย สามารถนำ มาโมรุ กลับคืนมาได้

**สื่อรูปแบบต่าง ๆ**
เซเลอร์มูน (มังงะ) 
*เซเลอร์มูน (อนิเมะ)
*เซเลอร์มูน (เกม)
*เซเลอร์มูน คริสตัล
*เซเลอร์มูน (ละครโทรทัศน์)- เซเลอร์มูน (ละครเวที)
*เซเลอร์มูน (เพลง)

**ภาพยนตร์**
 เซเลอร์มูน R "สงครามปีศาจดอกไม้จากอวกาศ"
*เมคอัพ! เซเลอร์เซนชิ (ภาพยนตร์เรื่องสั้น)
*เซเลอร์มูน S "แผนยึดครองโลกของเจ้าหญิงหิมะ"
*เซเลอร์มูน SuperS "รวมพลังอัศวินเซเลอร์ทั้ง 9! ปาฏิหาริย์แห่งแบล็กดรีมโฮล"
*เซเลอร์มูน SuperS "ความรักครั้งแรกของอามิจัง"
*พริตตี้ การ์เดี้ยน เซเลอร์มูน อีเทอร์นัล เดอะ มูฟวี่
*พริตตี้ การ์เดี้ยน เซเลอร์มูน คอสมอส เดอะ มูฟวี่ (เซเลอร์มูน คอสมอส)

**บิโชโจ เซนชิ เซเลอร์มูน คริสตัล (2557)**
ดูบทความเพิ่มเติมได้ที่ เซเลอร์มูน คริสตัล

**อ้างอิง**

**แหล่งข้อมูลอื่น**
  Sailormoon Channel: เว็บไซต์ทางการของเซเลอร์มูน-  เว็บบล็อก เซเลอร์มูน ไทยแลนด์ แฟนคลับ เซเลอร์มูน ไทยแลนด์ แฟนคลับ (Sailor Moon Thailand Fanclub)-  Facebook เซเลอร์มูน ไทยแลนด์ แฟนคลับ ☽ 美少女戦士セーラームーン タイファンクラブ (เซเลอร์มูน ไทยแลนด์ แฟนคลับ)-  Hitoshi Doi's Bishoujo Senshi Sailor Moon online encyclopedia date=2005-08-28 : Information and synopses from the anime.-  The Sailormoon FAQ date=2005-08-30 : Covering all character and episode information, including dubbed versions.-  The Sailor Senshi Page - Has information and current news on the series.-  Sailor V Game website dedicated to officially released and fan-made Bishoujo Senshi Sailor Moon video games.-  Sailor Music SAILORMUSIC.NET Music Download, Lyrics, Discography
หมวดหมู่:การ์ตูนญี่ปุ่นแนวโชโจะ
หมวดหมู่:โทเอแอนิเมชัน
หมวดหมู่:การ์ตูนทีวีแอนิเมชัน
หมวดหมู่:เซเลอร์มูน
หมวดหมู่:การ์ตูนญี่ปุ่น
หมวดหมู่:หนังสือการ์ตูนที่มีฉากในโตเกียว
หมวดหมู่:มังงะที่ได้รับการดัดแปลงเป็นภาพยนตร์